《感知上刑部郑侍郎》
唐代·李洞

寄掩白云司，蜀都高卧时。邻僧照寒竹，宿鸟动秋池。

帝诵嘉莲表，人吟宝剑诗。石渠流月断，画角截江吹。

闲出黄金勒，前飞白鹭鹚。公心外国说，重望两朝推。

静藓斜圭影，孤窗响锡枝。兴幽松雪见，心苦砚冰知。

缘杖虫声切，过门马足迟。漏残终卷读，日下大名垂。

平碛容雕上，仙山许狖窥。数联金口出，死免愧丘为。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。